ddrg/super_eurlex huggingface dataset:
Kommissionens beslutning

af 7. november 2000

om visse beskyttelsesforanstaltninger mod kataralfeber hos får eller bluetongue i den selvstyrende region Balearerne i Spanien

(meddelt under nummer K(2000) 3256)

(EØS-relevant tekst)

(2000/715/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 3, og

ud fra følgende betragtninger:

(1) Den 10. oktober 2000 bekræftede Spanien over for Kommissionen, at der havde vist sig tilfælde af bluetongue i fårebesætninger på øerne Mallorca og Minorca i øgruppen Balearerne.

(2) For at sygdommen ikke skulle spredes, vedtog Kommissionen beslutning 2000/624/EF af 13. oktober 2000 om visse beskyttelsesforanstaltninger mod bluetongue i den selvstyrende region Balearerne i Spanien(3).

(3) Ifølge artikel 10, stk. 3, i direktiv 90/425/EØF skal en foranstaltning, som Kommissionen har truffet, fordi den var hastende, forelægges Den Stående Veterinærkomité for at blive stadfæstet, ændret eller ophævet.

(4) Udviklingen i epidemien berettiger ikke en ændring af foranstaltningerne fastsat ved beslutning 2000/624/EF.

(5) De ved beslutning 2000/624/EF fastsatte foranstaltninger bør derfor videreføres.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Spanien forbyder afsendelse fra den selvstyrende region Balearernes område af levende dyr af arter, der er modtagelige for bluetongue, og af sæd, æg og embryoer af sådanne dyr.

Artikel 2

Medlemsstaterne ændrer de foranstaltninger, de anvender for samhandelen, således at de bliver i overensstemmelse med denne beslutning, og underretter straks Kommissionen herom.

Artikel 3

Beslutning 2000/624/EF ophæves.

Artikel 4

Denne beslutning er rettet til medlemsstaterne.

Udfærdiget i Bruxelles, den 7. november 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 260 af 14.10.2000, s. 57.
Kommissionens beslutning

af 14. november 2000

om ændring nr. 3 af beslutning 2000/528/EF om beskyttelsesforanstaltninger mod klassisk svinepest i Det Forenede Kongerige

(meddelt under nummer K(2000) 3334)

(EØS-relevant tekst)

(2000/705/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, og

ud fra følgende betragtninger:

(1) Der har været en række udbrud af klassisk svinepest i Det Forenede Kongerige.

(2) På grund af samhandelen med levende svin kan udbruddene udgøre en fare for andre medlemsstaters bestande.

(3) Ved Kommissionens beslutning 2000/528/EF(3), senest ændret ved beslutning 2000/651/EF(4), blev der i EF indført beskyttelsesforanstaltninger mod klassisk svinepest i Det Forenede Kongerige.

(4) Beslutning 2000/528/EF må for at forlænge gennemførelsesfasen ændres for tredje gang for at tage hensyn til den epidemiologiske udvikling.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 7 i beslutning 2000/528/EF ændres "15. november" til "20. december".

Artikel 2

Denne beslutning er rettet til medlemsstaterne.

Udfærdiget i Bruxelles, den 14. november 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 214 af 25.8.2000, s. 42.

(4) EFT L 272 af 25.10.2000, s. 46.
Kommissionens beslutning

af 6. november 2000

om ændring af beslutning 2000/552/EF om visse beskyttelsesforanstaltninger over for enhovede dyr, der flyttes i og forsendes fra visse dele af Frankrig, som er ramt af West Nile feber

(meddelt under nummer K(2000) 3173)

(EØS-relevant tekst)

(2000/689/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, og

ud fra følgende betragtninger:

(1) I visse departementer i Frankrig er der blevet indberettet tilfælde af heste angrebet af West Nile feber, en ikke-smitsom vektorbåren virussygdom, der ledsages af kliniske tegn på encephalitis.

(2) Forekomsten af denne sygdom udgør en fare for mennesker og enhovede dyr.

(3) Kommissionen vedtog derfor beslutning 2000/552/EF af 15. september 2000 om visse beskyttelsesforanstaltninger over for enhovede dyr, der flyttes i og forsendes fra visse dele af Frankrig, som er ramt af West Nile feber(3).

(4) For at tilpasse foranstaltningerne til den nuværende epidemiologiske situation er det nødvendigt at ændre beslutning 2000/552/EF med hensyn til enhovede dyr, der forsendes fra de inficerede dele af Frankrigs territorium.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I og II til beslutning 2000/552/EF erstattes med bilaget til nærværende beslutning.

Artikel 2

Medlemsstaterne ændrer de foranstaltninger, de anvender over for Frankrig, for at bringe dem på linje med denne beslutning.

De underretter Kommissionen herom.

Artikel 3

Denne beslutning anvendes indtil den 30. november 2000.

Artikel 4

Denne beslutning er rettet til medlemsstaterne.

Udfærdiget i Bruxelles, den 6. november 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 234 af 16.9.2000, s. 48.

BILAG

"BILAG I

I Frankrig departementerne:

- Hérault (34)

- Gard (30)

- den del af departementet Bouches-du-Rhône (13), der ligger vest for landevej nr. 7

BILAG II

>PIC FILE= "L_2000285DA.002304.EPS">"
Kommissionens beslutning

af 30. oktober 2000

om ændring af beslutning 93/402/EØF om sundhedsmæssige betingelser og udstedelse af sundhedscertifikat ved indførsel af fersk kød fra bestemte lande i Sydamerika for at tage hensyn til visse aspekter vedrørende Chile

(meddelt under nummer K(2000) 3135)

(EØS-relevant tekst)

(2000/699/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved direktiv 97/79/EF(2), særlig artikel 14 og 22, og

ud fra følgende betragtninger:

(1) Der er fastsat dyresundhedsmæssige betingelser og bestemmelser om udstedelse af sundhedscertifikat for indførsel af fersk kød fra Colombia, Paraguay, Uruguay, Brasilien, Chile og Argentina ved Kommissionens beslutning 93/402/EØF(3), senest ændret ved beslutning 98/16/EF(4).

(2) Efter EF-veterinærbesøg ser det ud til, at Chile har tilstrækkeligt velstrukturerede og velorganiserede veterinærtjenester.

(3) Chile har i de sidste 24 måneder været fri for mund- og klovesyge og i de sidste 12 måneder for vesikulær stomatitis, klassisk svinepest, afrikansk svinepest, smitsom lammelse hos svin (Teschener-syge), smitsomt blæreudslæt hos svin og vesikulært exanthem, og der er ikke blevet vaccineret mod nogen af disse sygdomme i de sidste 12 måneder, og indførsel af dyr, der er vaccineret mod mund- og klovesyge og klassisk svinepest, er forbudt.

(4) Derfor kan indførsel fra Chile af fersk svinekød betragtes som acceptabel.

(5) Beslutning 93/402/EØF bør ændres i overensstemmelse hermed ved fastsættelse af de dyresundhedsmæssige betingelser og modellen til det certifikat, der skal kræves ved indførsel til EF af svinekød fra Chile.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 93/402/EØF foretages følgende ændringer:

1) Bilag II affattes som angivet i bilag A til nærværende beslutning.

2) Bilag B til nærværende beslutning indsættes i slutningen af bilag III, anden del.

Artikel 2

Denne beslutning er rettet til medlemsstaterne.

Udfærdiget i Bruxelles, den 30. oktober 2000.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EFT L 24 af 30.1.1998, s. 31.

(3) EFT L 179 af 22.7.1993, s. 11.

(4) EFT L 6 af 10.1.1998, s. 40.

BILAG A

"BILAG II

(Version nr. 02/00)

DYRESUNDHEDSMÆSSIGE GARANTIER, DER KRÆVES FOR UDSTEDELSE AF SUNDHEDSCERTIFIKAT

>TABELPOSITION>"

BILAG B

"

>PIC FILE= "L_2000287DA.006402.EPS">"
Rådets beslutning

af 7. november 2000

om bemyndigelse af Den Portugisiske Republik til at videreføre aftalen om de gensidige fiskeriforbindelser med Den Sydafrikanske Republik indtil den 9. april 2001

(2000/687/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 354, stk. 3,

under henvisning til forslag fra Kommissionen, og

ud fra følgende betragtninger:

(1) Aftalen vedrørende de gensidige fiskeriforbindelser mellem regeringen for Den Portugisiske Republik og regeringen for Den Sydafrikanske Republik, som blev undertegnet den 9. april 1979, trådte i kraft samme dag for en første periode på ti år. Aftalen forbliver derefter i kraft på ubestemt tid, såfremt den ikke opsiges med tolv måneders varsel.

(2) I henhold til artikel 354, stk. 2, i tiltrædelsesakten af 1985 berøres de rettigheder og forpligtelser, der følger af fiskeriaftaler, som Den Portugisiske Republik har indgået med tredjelande, ikke i den periode, hvor bestemmelserne i disse aftaler opretholdes midlertidigt.

(3) I medfør af artikel 354, stk. 3, i nævnte akt vedtager Rådet inden udløbet af de fiskeriaftaler, som Den Portugisiske Republik har indgået med tredjelande, passende afgørelser med henblik på videreførelse af de fiskeriaktiviteter, der følger af nævnte aftaler, herunder eventuelt forlængelse for perioder på højst et år. Ovennævnte aftale er videreført indtil den 9. april 2000(1).

(4) Den Portugisiske Republik bør bemyndiges til at videreføre nævnte aftale indtil den 9. april 2001 -

VEDTAGET FØLGENDE BESLUTNING:

Artikel 1

Den Portugisiske Republik bemyndiges til at videreføre aftalen om de gensidige fiskeriforbindelser med Den Sydafrikanske Republik, der trådte i kraft den 9. april 1979, indtil den 9. april 2001 -

Artikel 2

Denne beslutning er rettet til Den Portugisiske Republik.

Udfærdiget i Bruxelles, den 7. november 2000.

På Rådets vegne

D. Voynet

Formand

(1) EFT L 209 af 7.8.1999, s. 30.
Rådets og Kommissionens afgørelse

af 12. oktober 2000

om indgåelse af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden side

(2000/682/EF, EKSF, Euratom)

RÅDET FOR DEN EUROPÆISKE UNION OG

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 44, stk. 1, artikel 47, stk. 2, sidste punktum, artikel 55, artikel 57, stk. 2, artikel 71, artikel 80, stk. 2, artikel 93, 94, 133 og 308 sammenholdt med artikel 300, stk. 2, andet punktum, og stk. 3, andet afsnit,

under henvisning til traktaten om oprettelse af Det Europæiske Kul- og Stålfællesskab, særlig artikel 95,

under henvisning til traktaten om oprettelse af Det Europæiske Atomenergifællesskab, særlig artikel 101,

under henvisning til forslag fra Kommissionen,

under henvisning til samstemmende udtalelse fra Europa-Parlamentet(1),

under henvisning til Rådets godkendelse i overensstemmelse med artikel 101 i traktaten om oprettelse af Det Europæiske Atomenergifællesskab,

efter høring af Det Rådgivende EKSF-udvalg og med samstemmende udtalelse fra Rådet, og

ud fra følgende betragtninger:

(1) Partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden side(2), der har været i kraft siden den 1. december 1997, bidrager til at realisere Fællesskabernes mål, idet den udgør et grundlæggende element i Fællesskabernes og medlemsstaternes strategi over for Den Russiske Føderation.

(2) Partnerskabs- og samarbejdsaftalen blev undertegnet inden udvidelsen af Den Europæiske Union med Østrig, Finland og Sverige, og den 21. maj 1997 blev der undertegnet en udvidelsesprotokol for at inddrage de tre nye medlemsstater i partnerskabs- og samarbejdsaftalen.

(3) Parterne var nået til enighed om, at udvidelsesprotokollen skulle anvendes midlertidigt af De Europæiske Fællesskaber, Den Russiske Føderation og alle medlemsstaterne bortset fra Østrig, Sverige, Finland, Danmark og Portugal.

(4) Alle protokollens signatarstater har nu ratificeret protokollen -

TRUFFET FØLGENDE AFGØRELSE:

Artikel 1

Protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden side godkendes på Det Europæiske Fællesskabs, Det Europæiske Kul- og Stålfællesskabs og Det Europæiske Atomenergifællesskabs vegne.

Teksten til protokollen er knyttet til denne afgørelse.

Artikel 2

Formanden for Rådet foranstalter på Det Europæiske Fællesskabs vegne den notifikation, der er omhandlet i artikel 4 i protokollen. Formanden for Kommissionen foranstalter samme notifikation på Det Europæiske Kul- og Stålfællesskabs og Det Europæiske Atomenergifællesskabs vegne.

Udfærdiget i Bruxelles, den 12. oktober 2000.

På Rådets vegne

H. Védrine

Formand

På Kommissionens vegne

R. Prodi

Formand

(1) EFT C 339 af 18.12.1995, s. 45.

(2) EFT L 327 af 28.11.1997, s. 3.
Rådets og Kommissionens afgørelse

af 12. oktober 2000

om indgåelse af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Ukraine på den anden side

(2000/683/EF, EKSF, Euratom)

RÅDET FOR DEN EUROPÆISKE UNION OG

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 44, stk. 1, artikel 47, stk. 2, sidste punktum, artikel 55, artikel 57, stk. 2, artikel 71, artikel 80, stk. 2, artikel 93, 94, 133 og 308 sammenholdt med artikel 300, stk. 2, andet punktum, og stk. 3, andet afsnit,

under henvisning til traktaten om oprettelse af Det Europæiske Kul- og Stålfællesskab, særlig artikel 95,

under henvisning til traktaten om oprettelse af Det Europæiske Atomenergifællesskab, særlig artikel 101,

under henvisning til forslag fra Kommissionen,

under henvisning til samstemmende udtalelse fra Europa-Parlamentet(1),

under henvisning til Rådets godkendelse i overensstemmelse med artikel 101 i traktaten om oprettelse af Det Europæiske Atomenergifællesskab,

efter høring af Det Rådgivende EKSF-udvalg og med samstemmende udtalelse fra Rådet, og

ud fra følgende betragtninger:

(1) Partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Ukraine på den anden side(2), der har været i kraft siden den 1. marts 1998, bidrager til at virkeliggøre De Europæiske Fællesskabers mål, for så vidt den udgør et grundlæggende element i De Europæiske Fællesskabers og deres medlemsstaters strategi over for Ukraine.

(2) Partnerskabs- og samarbejdsaftalen blev undertegnet inden Den Europæiske Unions udvidelse med Østrig, Finland og Sverige, og den 10. april 1997 blev der derfor undertegnet en protokol for at inddrage de tre nye medlemsstater i partnerskabs- og samarbejdsaftalen.

(3) Parterne nåede til enighed om, at protokollen skulle anvendes foreløbigt af De Europæiske Fællesskaber, Ukraine og alle medlemsstaterne bortset fra Østrig, Sverige, Finland, Danmark og Portugal.

(4) Alle protokollens signatarstater har nu ratificeret protokollen -

TRUFFET FØLGENDE AFGØRELSE:

Artikel 1

Protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Ukraine på den anden side godkendes på vegne af Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab.

Teksten til protokollen er knyttet til denne afgørelse.

Artikel 2

Formanden for Rådet foranstalter på Det Europæiske Fællesskabs vegne den notifikation, der er omhandlet i artikel 4 i protokollen. Formanden for Kommissionen foranstalter samme notifikation på Det Europæiske Kul- og Stålfællesskabs og Det Europæiske Atomenergifællesskabs vegne.

Udfærdiget i Bruxelles, den 12. oktober 2000.

På Rådets vegne

H. Védrine

Formand

På Kommissionens vegne

R. Prodi

Formand

(1) EFT C 286 af 22.9.1997, s. 82.

(2) EFT L 49 af 19.2.1998, s. 3.
Europa-Parlamentets afgørelse

af 13. april 2000

om meddelelse af decharge til Kommissionen for regnskabsafslutningen for EUGFL, Garantisektionen, for regnskabsårene 1993, 1994 og 1995

(2000/471/EF)

EUROPA-PARLAMENTET,

der henviser til forvaltningsregnskab og balance for regnskabsårene 1993, 1994 og 1995 (C4-0128/1998 - C4-0372/1998 - C5-0167/2000),

der henviser til redegørelserne for resultatet af inspektioner vedrørende regnskabsafslutningen for EUGFL, Garantisektionen for 1993, 1994 og 1995,

der henviser til Revisionsrettens årsberetning for regnskabsåret 1997(1) og årsberetning for regnskabsåret 1998(2),

der henviser til Revisionsrettens særberetninger for regnskabsåret 1993(3) og til særberetning om forvaltningen af Fællesskabets kornhandel, hvortil der ydes eksportrestitutioner, eller som er omfattet af særlige importordninger og regionale støtteordninger(4),

der henviser til traktat om oprettelse af Det Europæiske Fællesskab, særlig artikel 276,

der henviser til forretningsordenes artikel 93 og bilag V,

der henviser til betænkning fra Budgetkontroludvalget (A5-0095/2000),

1) bemærker, at den finansielle korrektion for udgifter på 32397 mio. EUR i regnskabsåret 1993 pr. 23. april 1997 og 30. juli 1997 beløb sig til 744 mio. EUR;

2) bemærker, at den finansielle korrektion for udgifter på 33593 mio. EUR i regnskabsåret 1994 pr. 6. maj 1998(5) beløb sig til 308 mio. EUR;

3) bemærker, at den finansielle korrektion for udgifter på 34503 mio. EUR i regnskabsåret 1995 pr. 3. februar 1999, 28. juli 1999 og 1. marts 2000 beløb sig til 595 mio. EUR;

4) meddeler med forbehold af nye oplysninger om Fléchard-sagen, eksportrestitutionsordningen og den fælles markedsordnings funktion decharge til Kommissionen for regnskabsafslutningen for regnskabsårene 1993, 1994 og 1995;

5) anfører sine bemærkninger i beslutningen, der er en integrerende del af denne afgørelse;

6) pålægger sin formand at sende denne afgørelse og beslutningen med bemærkningerne til Kommissionen, Rådet, Domstolen, Revisionsretten og Den europæiske Investeringsbank samt sørge for, at de offentliggøres i De Europæiske Fællesskabers Tidende (L-udgaven).

Julian Priestley

Generalsekretær

Nicole Fontaine

Formand

(1) EFT C 349 af 17.11.1998.

(2) EFT C 349 af 3.12.1999.

(3) EFT C 52 af 21.2.1997 og EFT C 121 af 20.4.1998.

(4) EFT C 159 af 26.5.1997.

(5) Kommissionens beslutning 98/358/EF (EFT L 163 af 6.6.1998, s. 28).
Rådets og Kommissionens afgørelse

af 12. oktober 2000

om indgåelse af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Moldova på den anden side

(2000/684/EF, EKSF, Euratom)

RÅDET FOR DEN EUROPÆISKE UNION OG KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 44, stk. 1, artikel 47, stk. 2, sidste punktum, artikel 55, artikel 57, stk. 2, artikel 71, artikel 80, stk. 2, artikel 93, 94, 133 og 308 sammenholdt med artikel 300, stk. 2, andet punktum, og stk. 3, andet afsnit,

under henvisning til traktaten om oprettelse af Det Europæiske Kul- og Stålfællesskab, særlig artikel 95,

under henvisning til traktaten om oprettelse af Det Europæiske Atomenergifællesskab, særlig artikel 101,

under henvisning til forslag fra Kommissionen,

under henvisning til samstemmende udtalelse fra Europa-Parlamentet(1),

under henvisning til Rådets godkendelse i overensstemmelse med artikel 101 i traktaten om oprettelse af Det Europæiske Atomenergifællesskab,

efter høring af Det Rådgivende EKSF-udvalg og med samstemmende udtalelse fra Rådet, og

ud fra følgende betragtninger:

(1) Partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Moldova på den anden side(2), som har været i kraft siden 1. juli 1998, bidrager til at virkeliggøre De Europæiske Fællesskabers mål, idet den udgør et grundlæggende element i De Europæiske Fællesskabers og deres medlemsstaters strategi over for Moldova.

(2) Partnerskabs- og samarbejdsaftalen blev undertegnet inden Den Europæiske Unions udvidelse med Østrig, Finland og Sverige, og den 15. maj 1997 blev der derfor undertegnet en protokol for at inddrage de tre nye medlemsstater i partnerskabs- og samarbejdsaftalen.

(3) Parterne nåede til enighed om, at protokollen skulle anvendes midlertidigt af De Europæiske Fællesskaber, Republikken Moldova og alle medlemsstaterne bortset fra Østrig, Sverige, Finland, Danmark og Portugal.

(4) Alle protokollens signatarstater har nu ratificeret protokollen -

TRUFFET FØLGENDE AFGØRELSE:

Artikel 1

Protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Moldova på den anden side godkendes på vegne af Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab.

Teksten til protokollen er knyttet til denne afgørelse.

Artikel 2

Formanden for Rådet foranstalter på Det Europæiske Fællesskabs vegne den notifikation, der er omhandlet i artikel 4 i protokollen. Formanden for Kommissionen foranstalter samme notifikation på Det Europæiske Kul- og Stålfællesskabs og Det Europæiske Atomenergifællesskabs vegne.

Udfærdiget i Bruxelles, den 12. oktober 2000.

På Rådets vegne

H. Védrine

Formand

På Kommissionens vegne

R. Prodi

Formand

(1) EFT C 286 af 22.9.1997, s. 82.

(2) EFT L 181 af 24.6.1998, s. 3.